**ИЗВЕШТАЈ О РАДУ**

**ЗА 2016. ГОДИНУ**

пословно име: **Јавно предузеће „3.СЕПТЕМБАР“**

седиште: **НОВА ВАРОШ**

претежна делатност **скупљање,пречишћавање и дистрибуција воде**

матични број: **07210426**

ПИБ:**101977908**

ЈББК: **82463**

надлежни орган јединице локалне самоуправе:**ОПШТИНА НОВА ВАРОШ**

**Нова Варош,јун 2017.године**

**Извештај о пословним активностима у току 2016.године**

ЈП “3 Септембар“обавља делатност од општег интереса у складу са Законом о јавним предузећима и Законом о комуналним делатностима.Оснивач Предузећа је локлана самоуправа Нова Варош, која је исто основала ради обезбеђивања трајног обављања делатности од општег интереса и уредног задовољавања потреба корисника услуга,развоја и унапређења обављања делатности од општег интереса,обезбеђење техничко-технолошког и економског јединства система и усклађености њеног развоја,стицања добити као и остваривања другого Законом утврђеног интереса.

Основне делатности Предузећа су скупљање ,пречишћавање и дистрибуција воде,прикупљање и одвођење отпадних канализационих вода,прикупљање и одвожење комуналног неопасног отпада.

У току 2016.године Предузеће је све своје активности подредило задовељењу потреба наших корисника и мислим да се у томе углавном и успевало.Добра хидролошка ситуација је била на задовољавајућем нивоу,те нисмо имали проблема у водоснабдевању.Кварови на водоводној и канализационој мрежи су благовремено отклањани,тако да ни у том делу нисмо имали застоја у испоруци квалитетне воде за пиће.

 Нaкон одрађеног Елабората о резервама подземних вода са изворишта за водоснадбевање Нове Вароши,као највећи корак у добијању водне сагласности и дозвола, добили смо од Министарства рударства и енергетике, Решење о утврђеним и овереним резервама подземних вода на извориштима која користи Предузеће за водоснабдевање Нове Вароши.

Након тога Рударско- геолошки факултет из Београда је приступио изради Елабората о зонама санитарне заштите,што је у току 2016.год. и одрађено и као резултат тог рада је Решење о зонама санитарне заштите изворишта подземних вода Лакомица,Гачево врело,Црно врело и Шапоњића врело на територији општине Нова Варош од стране Министарства здравља.Посао око добијања водне дозволе за наведена изворишта наставља се и у току 2017.год.када се надамо да ћемо овај дугогодишњи поступак успешно привести крају.

Водна лиценца за обављање послова у области управљања водама, има рок важења до 12.јула 2018.године и то за јавни водовод укупне дужине 64 км и јавну канализацију укупне дужине 20 км,а све у складу са Законом о водама.

У току 2016.године,преузет је део вододовода у Божетићима са неких 20-ак потрошача и то 6 потрошача из привреде и остатак физичка лица,као и реконструисани део водовода у Горњој Бистрици,тачније потрошачи који се снабдевају са изворишта Чесме и то њих 70,од чега 5 потрошача из привреде и остатак физичка лица.

Када је у питању одржавање чистоће у граду у току 2016.године ове активности су се одвијале по устаљеној динамици и без неких већих потешкоћа.Извршено је проширење обухвата прикупљања отпада у сеоским срединама и то Бистрица,Дражевићи,Акмачићи,Дрмановићи,Божетићи,Кокин Брод,Рутоши и Радоиња и закључно са септембарским обрачуном ту услугу су плаћала сеоска домаћинства по члану у складу са важећом одлуком.Од октобарског рачуна ту обавезу на себе прузима оснивач.На граској пијаци су се активности обављале у складу са важећим прописима и склопљеним уговорима,реконструисане су степенице на тај начин што су поплочане,зазидане са стране и стављен гелендер по средини ради безбедности посетилаца.На градском гробљу Коцељ све се одвијало по плану без неких проблема.

Година за нама је била прилично турбулентна и дешавале су се неке у најмању руку чудне и непланиране ствари,које су на жалост оставиле негативне поседице по пословање Предузећа.Овде првенствено мислим на отпуштање махом високообразованих кадрова из Предузећа без икакве анализе и оправданости,све под плаштом уштеде која апсолутно није видљива јер су на места отпуштених радника дошли запослени са нижом стручном спремом,неадекватним образовањем али су наравно задржали исте или више коефицијенте што свакако није могло произвести било какву уштеду.Отпуштени радници су тужили Предузеће и добили су спор те су исти враћени на посао у новембру 2016.год.уз обавезу предузећа да им уплати радни стаж и исплати заостале зараде.Отпремнине које су исплаћене враћају се Предузећу.

У марту је Привремени орган општине Нова Варош без икаквог оправданог разлога смањио цене комуналних услуга за 10% што је резултирало смањење прихода на месечном нивоу од 400-700 хиљада динара,што је свакако имало негативне последице по целокупно пословања.Цене су смањене упркос томе што је непосредно пре тога усвојен Програм пословања за 2016.годину где то ни једном речју није планирано.

У току 2016.год. реализован је дугорочни кредит у износу од 100000 Еура у динарској противредности од Банке Интесе и исти је наменски утрошен уз сагласност Надзорног одбора за набавку и враћање позајмице мазута Републичкој дирекцији за робне резерве у количини од 470078 кг мазута.Након ове враћене количине остатак дуга за преуезети мазут је износио 136000 кг и рок за његову набавку и повраћај Робним резервама је био 30.09.2016.године.Ова количина је набављена (без поштовања Закона о јавним набавкама) и враћена је Робним резервама,с тим што је обавеза плаћања добављачу који је испоручио предметни мазут доспела у 2017.години.У току августа је подигнут још један кредит од Комерцијалне банке у износу од 4 мил.динара који је делимично утрошен за измирење дуга за утрошену електричну енергију а део за измирење обавезе за лични доходак запослених.Остатак дуга за утрошену електричну енергију 31.12.2016.год. је износио 7.726.857 дин.комерцијслном снабдевачу и 102.617 дин.снабдевачу на резервном снабдевању.Обавезе по основу кредитне задуженисти су измириване у складу са уговореним планом отплате истих.

Просечан број запослених у Предузећу у току 2016.године је био 71 запослени.Ревизију финансијских извештаја за 2016.год. је радила ревизорска кућа „Аудитор“ из Београда и дала позитивно мишљење на исте,што се може видети у прилогу овог Извештаја о пословању за 2016.год.

 **В.Д ДИРЕКТОР**

 **Сузана Шуљагић,дипл.ецц**

**ИЗВЕШТАЈ О РАДУ ЗА 2016.ГОДИНУ**

**Радна јединица „Водовод“**

Радна јединица „Водовод“послује у оквиру ЈП“3.Септембар“ и у оквиру своје делатности бави се:

* **Снабдевање водом за пиће системом јавног водовода**
* **Сакупљање и одвођење отпадних вода системом јавне канализационе мреже**
* **Старање о функционисању водних објеката и система**
* **Праћење стања водних објеката**

 За потребе водоснабдевања општине Нова Варош користе се изворита подземних вода и то: Лакомица, Гачево врело. Црно врело, Шапоњића врело, Мукића јама и Шопот.

Воде са изворишта допремају се преко пет црпних постројења и две црпне станице (ЦС Бријежђа и бустер станица „Панорама“)

Капацитет 14 резервоара износи 2500м3.

Укупна дужина водоводне мреже износи око 64км од чега је 10км магистралног цевовода, 21 км примарне дистрибутивне и 33км секундарне дистрибутивне мреже.

Вода која се допрема до потрошача пролази третмане кроз два филтерска постројења. Филтерско постројење „Центар“ пречићава воду изворишта Лакомица и Гачево врело, и Филтерско постројење „Шапоњића врело“ пречићава воду изворишта Шапоњића врело и Црно врело. Оба постројења поседују савремено електронско управљање са одрживом интерном комуникацијом. У филтерским постројењима се налазе низови од по четири филтерска поља површине 3х1.70м свако поље са испуном кварцног песка. Поред третмана филтрирања воде такође се користе третмани коагулације и дезинфекције воде. Дезинфекција воде гасним хлором пре уласка у резервоар чисте воде третира се на изворишту Лакомица.Установљено је да је опрема функционална у пуном опсегу радног капацитета и да може одговорити пројектованим захтевима пречишћавања.

Јавна канализациона мрежа је дужине око 32км, од чега, 2км бетонски колектор уцевљене Варошке реке. Материјали канализационе мреже су ПВЦ, ЛГ, керамичке бетонске.

Поред одржавања фекалне канализационе мреже, РЈ“Водовод“ се бави и одвођењем површинских односно атмосферских вода.

**РАДОВИ И АКТИВНОСТИ У 2016.години**

* Отклањање кварова на примарној и секундарној мрежи
* Редовна испорука воде за пиће
* Одржавање пумпних станица и филтерских постројења
* Повезивање нових потрошача на постојећу мрежу
* Одржавање канализационе мреже

**ИНВЕСТИЦИОНО ОДРЖАВАЊЕ У 2016.години**

* Израда и повезивање потрошача нове водоводне мреже насеља Тиква-Коцељ
* Израда два постројења на новоизграђеној водоводној мрежи
* Прикључивање на делу водоводне мреже у засеоку Василићи
* Прикључивање нових потрошача у МЗ Бурађа
* Изградња нове водоводне мреже „Црвене воде“
* Реконструкција дела водоводне мреже МЗ Рутоши
* Израда дела водоводне мреже Сјеништа
* Израда заједничких шахти са повезивањем потрошача насеље Петловац
* Измештање канализационе мреже код спортских терена у граду
* Укупно испоручена вода привреда 84.193 m3,и физичким лицима 371.606 м3.

 **РЈ „Водовод и канализација“**

 Љубиша Недовић,дипл.маш.инг.

**Радна јединица ''Чистоћа и механизација ''**

**ИЗВЕШТАЈ О РАДУ ЗА 2016. ГОДИНУ**

 У току 2016. године РЈ '' Чистоћа и механизација '' обављала је послове из следећих области:

1. Прикупљање и изношење отпада
2. Одржавање јавне чистоће
3. Прикупљање и одвоз отпада из сеоских средина
4. Сакупљање и складиштење рециклабирног отпада
5. Зимско одржавање улица и тротоара
* **Прикупљање и изношење отпада**

У саставу возног парка ЈП '' 3 Септембар '' тренутно се налази 13 возних јединица што се може видети у **Табели 1**.Од ових возила за послове прикупљања и изношење отпада користе се:

* + Ивеко Карго за прикупљање контејнера од 1,1 м3
	+ Мерцедес Аксор за прикупљање контејнера од 1,1 м3
	+ Ивеко Дејли такође за прикупљање контејнера од 1,1 м3
	+ Фап 12/14 за прикупљање контејнера од 5 м3

Одржавање јавне хигијене је у току 2016. године било на задовољавајућем нивоу.Чишћење улица и тротоара ,прање истих је вршено у складу са планом и програмом који је договорен са тадашњом Дирекцијом за грађевинско земњиште и изградњу општине Нова Варош.

Прикупљање отпада из града је вршено свакодневно изузев недеље.Морамо нагласити да је при обављању ове врсте посла поштован план одвоза тако да су камиони за прикупљање отпада увек били тачно у одређено време у оном делу града који је тога дана био на распореду за прикупљање.Због тога нисмо имали скоро никаквих рекламација грађана на кашњења у обављању посла и квалитет пружене услуге.Појачали смо број контејнера за пепео у граду јер их је доста дотрајало услед вишегодишњег коришћења.

Што се тиче прикупљања и одвоза отпада из сеоских средина ту је направљен и највећи помак.Нарочито у четвртом тромесечју 2016. године када смо појачали интезитет прикупљања отпада јер су контејнери били препуни после 7 дана.Иако се у контејнерима налазио и отпад који не спада у комунални, успевали смо да редовно обављамо прикупљање на задовољство корисника у тим срединама.Проблем нам је једино представљала крађа точкова који се налазе на контејнерима тако да је велики број истих, без точкова и врло је тешко манипулисати са њима.Укупна количина одвезеног отпада у 2016 години је **2.606** тона,што се може видети у приложеној **табели бр.2.**

У току године настављени су послови на прикупљању,сортирању и балирању рециклабирног отпада у рециклажном центру на Браношевцу Остварен је приход од око 200.000 динара..Као и сваке године рађена је морфологија отпада за Општину Н. Варош а резултате можете видети у **табели 3.**

* **Зимско одржавање улица и тротоара**

Послове зимског одржавања улица смо радили према уговору о зимском одржавању који смо склопили са Дирекцијом за грађевинско земљиште и изградњу Нова Варош.За ове послове смо ангажовали следећа возила:

* Фап 14/17
* Фап 26/35
* Фап 13/13
* ровокопач ИЦБ

У току зимског периода 2016 године чистили смо и одржавали градске и приградске улице као и путни правац Н.Варош-Божетићи.Штитково и путни правац Аниште –Липа –Акмачићи.У току целе зимске сезоне посао је обављан без већих проблема уз максимално ангажовање свих запослених.Чак и у току ванредне ситуације нисмо имали застоја у раду јер су возила на време припремљена за зимску сезону.За обављање ових послова потрошили смо око 100 тона индустријске соли и 400 тона ризле за путеве.

**ПРИЛОЗИ:** **Табела 1. Списак возила ЈП „3.Септембар“**

|  |  |  |  |  |
| --- | --- | --- | --- | --- |
| Редниброј | Возило | Намена | Регистрација | Година производње |
|  | Ивеко Дајли | Смећар | NV003AŽ | 2010 |
|  | Мерцедес Аксор 18/24 | Смећар | NV003TI | 2010 |
|  | Ивеко карго  | Смећар  | NV006EL |  |
|  | Мерцедес 12/14 | Ауто подизач | NV003ŠR | 1997 |
|  | Фап 14/17 | Кипер | NV004DM | 2000 |
|  | Фап 13/14 | Цистерна | NV006ĐB | 1984 |
|  | Фап 13/13 | Сандучар | NV004JR | 1969 |
|  | Застава Поли | Теретно | NV002OU | 2008 |
|  | Лада Нива | Путничко | NV001MŠ | 2008 |
|  | JCB 3CX | Ровокопач | NVAAA21 | 2003 |
|  | JCB | Мини багер |  | 2001 |
|  | Фап 26/35 | Кипер | NV005TF | 2009 |
|  | Фиат Дукато | Путар | NV005MŽ | 2003 |

**Табела бр.2 - Измерене количине отпада у 2016 години**

|  |  |  |  |  |
| --- | --- | --- | --- | --- |
| **Период**  | **Април** | **Јун** | **Септембар** | **Новембар** |
| **Дан** | **Количина****/т/** | **Количина****/т/** | **Количина****/т/** | **Количина****/т/** |
| **Понедељак** | **6.80** | **7.20** | **9.00** | **10.00** |
| **Уторак** | **8.10** | **8.30** | **8.70** | **9.65** |
| **Среда** | **9.10** | **8.46** | **7.95** | **8.45** |
| **Четвртак** | **8.00** | **8.96** | **9.80** | **8.80** |
| **Петак** | **7.78** | **9.00** | **9.45** | **8.75** |
| **Субота** | **5.80** | **6.90** | **7.40** | **7.00** |
| **Недеља** |  | **1.15** |  |  |
| **УКУПНО** | 45.58 | 49.97 | 52.30 | 52.65 |

**Просечно** 50.12 **т/недеља или** 2606.5 **т/ година**

**Табела бр 3. - Утврђивање морфолошког састава отпада за општину Нова Варош**

|  |  |
| --- | --- |
| **Општина Нова Варош** | **СЕКТОР СТАНОВАЊА** |
|  | **Индивидуално** | **Колективно** | **Сеоско** |
| **Категорија отпада** | Тежина отпада/кг/ | Проценат | Тежина отпада/кг/ | Проценат | Тежина отпада/кг/ | Проценат |
| 1.Баштенски отпад | 81 | 16.2 | 48 | 9.6 | 11 | 2.2 |
| 2.Остали биоразградиви отпад | 134 | 26.8 | 154 | 30.8 | 165 | 33.0 |
| 3.Папир | 17 | 3.4 | 18 | 3.6 | 15 | 3.0 |
| 4.Стакло | 17 | 3.4 | 20 | 4.0 | 28 | 5.6 |
| 5.Картон | 20 | 4.0 | 19 | 3.8 | 17 | 3.4 |
| 6.Картон-алуминијум | 19 | 3.8 | 20 | 4.0 | 20 | 4.0 |
| 7.Метал- амбалажни и остали | 10 | 2.0 | 11 | 2.2 | 18 | 3.6 |
| 8.Метал-алуминиј.конзерве | 11 | 2.2 | 13 | 2.6 | 14 | 2.8 |
| 9.Пластични амбалажни отпад | 12 | 2.4 | 10 | 2.0 | 18 | 3.6 |
| 10.Пластичне кесе | 38 | 7.6 | 36 | 7.2 | 52 | 10.4 |
| 11.Тврда пластика | 50 | 10.0 | 47 | 9.4 | 27 | 5.4 |
| 12.Текстил | 28 | 5.6 | 30 | 6.0 | 45 | 9.0 |
| 13.Пелене | 16 | 3.2 | 17 | 3.4 | 10 | 2.0 |
| 14.Фини елементи | 47 | 9.4 | 57 | 11.4 | 60 | 12.0 |

 **РЈ ''Чистоћа и механизација''**

 Зоран Миросављевић,дипл.инг.

**ИЗВЕШТАЈ СЛУЖБЕ НАПЛАТЕ О ПОСЛОВАЊУ ЗА 2016.ГОДИНУ**

Током 2016. године Служба наплате је радила без већих проблема. Месечне фактуре за комуналне услуге редовно су фактурисане, рачуни су достављани свим корисницима у предвиђеним роковима. Са наплатом редовног дуга, углавном није било проблема, што се види из финансијског стања по потрошачима-физичка лица, где је проценат наплате био 81,04% као и наплате од купаца (правна лица)-проценат наплате 81,64%.

Кад је у питању наплата спорних и тешко наплативих потраживања, постоји низ проблема.

Најпре би требало објаснити у чему се састоји кампања активности пре самог утужења корисника наших услуга. Уз месечне фактуре, за нередовне платише, достављају се опомене за измирење дуга, затим звање путем телефона, обилазак ових корисника на терену, а тек ако и поред ових радњи, не измире своја дуговања, шаљу се опомене пред утужење са роком плаћања, уз напомену да се исте морају уручити кориснику лично или поштом. Након тога, путем мејла шаље се спецификација предлога за извршење Комори извршитеља, која врши расподелу предмета јавним извршитељима, а након тога врши се израда тужби, које се шаљу извршитељима на принудну наплату. Велики проблем принудне наплате је што је већина извршних дужника незапослена, нема никаквих прихода, као ни покретних ствари које су подобне за попис и процену. Тако долази до великог броја обустављања поступака принудне наплате због немогућности спровођења исте. Такође напомињем, да је велики број извршења, где су као предмет и средство извршења одређене покретне или непокретне ствари још увек код суда или извршитеља, нерешен. Поред тога, када су утужења правних лица у питању, веома је низак проценат наплате јер су многа предузећа отишла у стечај, ликвидацију, радње затворене, па се од укупног дуговања наплати веома мали износ или се не наплати ништа. Ту би свакако требало напоменути веће дужнике, као што су Специјална болница за рехабилитацију „Златар“који по правоснажним извршењима дугује 12.570.340,93 динара, а чија је покретна имовина пописана у износу од око 4.000.000,00 динара, с тим што те ствари нису стављене на продају, јер их је у предходном периоду користила Општина Нова Варош. Затим а.д. Угоститељство „Златар“ чији је дуг по тужбама 1.252.966,99 динара, а који се наплаћује принудном наплатом у веома ниским износима, односно онолико колики је њихов прилив новца на текућем рачуну. Од већих дужника треба навести Здравствени центар Ужице-Дом здравља Нова Варош који дугује 647.204,00 динара, Интеграл В 503.898,37динара, ПТП „Јасеново“ 505.420,81 дин. и сл.

**ПРИКАЗ ФИНАНСИЈСКОГ СТАЊА ПО ПОТРОШАЧИМА ФИЗИЧКА ЛИЦА**

НА ДАН 31.12.2016. ГОДИНЕ

Редован дуг: 51.935.132,76 дин.

Наплаћено: 42.085.769,08дин.

Салдо: 9.849.363,68 дин.

Проценат наплате је 81,04%

Спорни дуг: 14.397.721,42 дин.

Наплаћено: 3.104.186,80 дин.

Салдо: 11.293.534,62 дин.

Проценат наплате је 21,56%

Укупан проценат наплате 68,13%

**ПРИКАЗ ФИНАНСИЈСКОГ СТАЊА ПО КУПЦИМА- ПРАВНА ЛИЦА**

НА ДАН 31.12.2016. ГОДИНЕ

Редеван дуг: 17.172.407,83 дин.

Наплаћено: 14.019.214,53 дин.

Салдо: 3.153.193,30 дин.

Проценат наплате је 81,64%

Спорни дуг: 18.900.216,59 дин.

Наплаћено: 502.259,19 дин.

Салдо: 18.397.957,40 дин.

Проценат наплате је 2,66%

Укупан проценат наплате 40,26%

***Табела бр.2 – Остварени физички обим активности за 2016.годину***

|  |  |  |  |  |
| --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План* *2016.год.* | *Реализација 2016.* |
| *године* |
| 1 | **2** | **3** | 4 | 5 |
|  | Правна лица – вода | м3 | 80.000 | 84.343 |
|  | Правна лица -канализација | м3 | 75.000 | 74.638 |
|  | Правна лица – изношење оптада | м2 | 600.000 | 534.928 |
|  | Правна лица – нак.за одр.вод.прик. | Паушал/ком | 3.600 | 3.771 |
|  | Физичка лица у кућним саветима вод.и канализ. | м3 | 130.000 | 109.226 |
|  | Физичка лица у КС изшош.отпада | м2 | 665.000 | 640.496 |
|  | Физ.лица у КС нак.за одр.вод.прик | Паушал/ком | 12.300 | 11.670 |
|  | Физлица лица у кућама вод.и кана. | м3 | 270.000 | 259.113 |
|  | Физ,лица у кућама изн.оптада | м2 | 2.120.000 | 2.197.880 |
|  | Физичка лица у кућама накнада за одр.водоводног прикључка | Паушал/ком | 24.300 | 25.738 |
|  | Села – испорука воде | м3 | 7.200 | 3.267 |
|  | Села – нак.за одрж.вод.прикључка | Паушал/ком | 1.800 | 757 |
|  | Села изношење отпада са септембарским обрачуном | Члан/домаћ. | 39.500 | 27.413 |
|  | Села изнош. отпада за викендице | паушал | 325 | 346 |
|  | Пијац –закуп тезги  | Ком. | 55 | 45 |
|  | Пијац – пијачна такса | Ком. | 50 | 45 |
|  | Гробно место | Ком. | 10 | 7 |

Aктивности на градској пијаци су се одвијале по устаљеној динамици,с тим што је приметан пад стандарда и закуапаца тезги те је тако у току 2016.године приход износио:

Приход од градске пијаце....................... 547.826,00 дин. без ПДВ

Приход од рез. пијачних тезги............... 1.307.000,00 дин. без ПДВ

Укупно ..................................................... 1.854.826,00 дин. без ПДВ

  **СЛУЖБА НАПЛАТЕ**

 **Правни референт Гордана Трмчић**

**ИЗВЕШТАЈ О РАДУ ФИНАНСИЈСКЕ СЛУЖБЕ ЗА 2016.ГОДИНУ**

Имајући у виду да је дошло до измене Закона о рачуноводству и рачуноводственим политикама,где је једна од многобројних измена у и делу рокова за достављање финансијских извештаја који се израђују у складу са МСФИ(међународни стандарди финансијског изештавања) за МСП(мала и средња предузећа) сада померени за 30.06.текуће године,осим за прелиминарни Биланс стања,Биланс успеха и Статистички анекс који се достављају чисто информативно за потребе статистике до 30.03.текуће год. за претходну годину,коначни финансијски извештај се доставља до 30.06.текуће године и исти садржи:

* Биланс стања,
* Биланс успеха,
* Извештај о осталом резултату,
* Статистички анекс,
* Извештај о токовима готовине,
* Извештај о променама на капиталу,
* Напомене уз финансијске извештаје, као и
* Извештај ревизора.

Овако усвојен финансијски извештај од стране Надзорног одбора Предузећа достављају се Агенцији за привредне регистре сагласно чл. 35. Закона о рачуноводству и сходно чл. 33. и 34. истог Закона редовни годишњи финансијски извештај са прописаном документацијом за 2016. годину доставља се најкасније до 30. јуна 2017. године.

 **Преглед прихода у 2016.години**

|  |  |  |
| --- | --- | --- |
| *Р.бр* | *Врста прихода**услуге* | *Реализација* *2016.године* |
| 1 | **2** | 3 |
| 1. | Водa | 31.611.218 |
| 2. | Смеће | 20.926.509 |
| 4. | Резервација пијaчних тезги | 1.235.420 |
| 5. | Пијац – пијачна такса | 547.826 |
| 6. | Услуге | 12.510.290 |
| 7. | Чишћење јавних површина | 4.837.505 |
| 8. | Донације | 2.296.860 |
| 9. | Продаја рециклажног материјла | 141.729 |
| 10. | Услуге водовода | 3.511.684 |
| 11. | Остали приходи | 149.045 |
| 12. | Приход од камата | 1.314.782 |
| 13. | Укидање дуг. резервисања | 184.532 |
| 14. | Приход од закупа | 137.033 |
| 15. | Наплаћена отписана потраживање | 2.291.050 |
| 16. | Повраћај мазута робним резервама | 19.465.453 |
| 17. | Приход продаје гробних места | 244.370 |
|  | УКУПНО: | 101.405.306 |

 **Преглед трошкова у 2016.години**

|  |  |  |
| --- | --- | --- |
| *Р.бр* | *Врста трошка**услуге* | *Реализација**2016.године* |
| 1 | 2 | 3 |
|  | Водоводни материјал | 1.242.241 |
|  | Остали материјал | 2.227.269 |
|  | Нафта | 3.802.503 |
|  | Бензини мотрна уља | 618.673 |
|  | Електчна енергија | 11.516.031 |
|  | Ауто гуме | 190.452 |
|  | ХТЗ опрема | 282.909 |
|  | Канцеларијски материјал | 140.041 |
|  | Ауто и резервни делови | 320.971 |
|  | Превоз радника | 661.650 |
|  | Дневнице за служ.путовања | 43.986 |
|  | Телефон  | 305.611 |
|  | Поштанске марке | 323.174 |
|  | Одржавање основних средстава | 1.269.873 |
|  | Хемијска анaлиза воде | 780.002 |
|  | Амортизација | 5.670.800 |
|  | Ревизија | 123.223 |
|  | Израда програма | 309.610 |
|  | Репрезентација | 59.405 |
|  | Осигурање | 237.674 |
|  | Трошкови платног промета | 273.682 |
|  | Камате | 1.259.929 |
|  | Отпис потраживања | 1.166.923 |
|  | Исправка вредно.потраживања | 899.987 |
|  | Зараде | 43.657.147 |
|  | Остале услуге | 1.923.301 |
|  | Набавна вредност враћеног мазута | 15.660.357 |
|  | Отпремнине | 2.531.617 |
|  | Накнада за неискориш.годи.одмор | 130.730 |
|  | Уплата разлике у заради буџету РС | 560.631 |
|  | Други нематеријални трошкови | 582.147 |
|  | Тро.за таксе и накнаде трећим лиц. | 1.627.388 |
|  | Трошак инвентара | 107.093 |
|  | Издаци за хум.и спортс.актив. | 5.000 |
|  | Трошак превоза | 98.075 |
|  | Помоћ запосленим | 73.330 |
|  | Расход опреме | 96.420 |
|  | Негативне курсне разлике за мазут | 89.881 |
|  | УКУПНО: | 100.869.736 |

ПРИХОДИ ЗА 2016. ГОДИНУ **101.405.306**

 РАСХОДИ ЗА 2016. ГОДИНУ **100.869.736**

 **ДОБИТ ЗА 2016. ГОДИНУ 535.570**

 **ЈП „3.СЕПТЕМБАР“ НОВА ВАРОШ**

 В.Д.ДИРЕКТОР

 Сузана Шуљагић,дипл.ецц